स्टार्टअप, ई-कॉमर्स का भी अध्ययन करें युवा
मंगलवार दोपहर त्योंदा मार्ग स्थित लाल बहादुर शास्त्री महाविद्यालय में एक दिवसीय सेमीनार आयोजित किया गया। सेमीनार के माध्यम से विद्यार्थियों को किस क्षेत्र में रोजगार के अवसर अधिक है बताया गया। साथ ही कहा गया कि वर्तमान समय में विद्यार्थियों को सही मार्गदर्शन न मिल पाने के कारण वह अपने कार्य क्षेत्र को सुनिश्चित नहीं कर पाते। जिसके चलते उन्हें रोजगार प्राप्त करने में काफी परेशानियों का सामना करना पड़ रहा है।
माई स्किल डॉट कॉम के सीईओ स्वप्निल त्रिपाठी ने कहा कि युवाओं को स्टार्टअप, ऑनलाइन व्यापार जैसे नवीन रोजगारों के बारे में अध्ययन करना चाहिए, क्योंकि इन क्षेत्रों में रोजगार के अच्छे अवसर है। इनके माध्यम से युवा अपना करियर बना सकते है। इसी के साथ वेब डिजाइन, इंटरनेट के क्षेत्र में रोजगार के अवसर है। असंगठित क्षेत्रों में अधिक रोजगार प्राप्त हो सकता है। सेमीनार के दौरान छात्र-छात्राओं को प्रधानमंत्री कौशल विकास योजना अंतर्गत स्वरोजगार से संबंधित सोलर ऊर्जा के क्षेत्र में रोजगार की जानकारी दी गई।
साथ ही योजना के बारे में विस्तार से बताया गया। करियर कॉलेज भोपाल से आए डाॅ. ढिल्लन ने स्नातक होने के बाद बैंकिंग, मार्केटिंग के साथ- साथ अन्य क्षेत्रों की जानकारी दी गई। जिससे विद्यार्थी रोजगार प्राप्त कर सके।
सेमीनार के माध्यम से ही प्रतियोगी परीक्षाओं के साथ- साथ साक्षात्कार के दौरान पूछे जाने वाले प्रश्नों के बारे में बताया गया ताकि प्रतियोगी परीक्षा पास कर साक्षात्कार के दौरान युवाओं को परेशान न होना पड़े। इस मौके पर महाविद्यालय प्राचार्य एएस पांडे, डाॅ. एसएन गौर, प्रो. हरिनारायाण राजपूत सहित बड़ी संख्या में छात्र-छात्राएं मौजूद थीं।
hin_Deva hin_Deva hin_Deva hin_Deva hin_Deva